નરેન્દ્ર મોદીના પ્રયત્નોના કારણે ભારત અને જોર્ડન વચ્ચે ઘણાં ક્ષેત્રોમાં સહયોગ થયો છે. ઓક્ટોબર ૨૦૧૫માં ભારત અને જોર્ડન વચ્ચે પરસ્પર માહિતી અને ટેકનોલોજી અને ઇલેક્ટ્રોનિક્સના ક્ષેત્રમાં સહયોગ વધારવા તથા પ્રોત્સાહન આપવા માટે એક સમજૂતી કરાર (એમઓયુ) કરાયા હતા. આ એમઓયુના કારણે બન્ને દેશ વચ્ચે માહિતી અને ટેકનિકલ તથા ઇલેક્ટ્રોનિક્સના ક્ષેત્રમાં ઔદ્યોગિક, ટેકનોલોજી અને વાણિજ્યિક સહયોગમાં વધારો થયો છે. હાલમાં આ કરારનો અમલ થઈ રહ્યો છે ને આ કરારના માધ્યમથી બન્ને દેશો વચ્ચેની ભાગીદારીને કાયમ રાખવા માટે સંસ્થાનિક અને ક્ષમતા નિર્માણના ક્ષેત્રમાં સહયોગ કાર્યક્રમોનો અમલ થઈ રહ્યો છે. આ કરારના કારણે ભારત અને જોર્ડને ક્ષમતા નિર્માણના ક્ષેત્રોની ઓળખ કરવાની દિશામાં નોંધપાત્ર કામગીરી કરી છે. ખાસ કરીને જોર્ડનના આઈટી સેક્ટર, ડિઝાઈન, યોજનાને ધ્યાનમાં રાખીને આઈટી ક્ષેત્રમાં ક્ષમતા નિર્માણ કાર્યક્રમોનો અમલ અસરકારક રીતે થયો છે. આ ઉપરાંત બંને દેશો વચ્ચે રોકાણ તથા વેપારને પ્રોત્સાહન આપવા માટે બન્ને દેશોની જાહેર ક્ષેત્રની તથા ખાનગી ક્ષેત્રની કંપનીઓ વચ્ચે સહયોગ વધારાયો છે. ઈ-એજ્યુકેશન, ઈ-ગવર્નન્સ, એમ-ગવર્નન્સ, આરોગ્ય, ટેલિમેડિસિનના ક્ષેત્રમાં સહકાર વધ્યો છે. આંતરરાષ્ટ્રીય પ્રતિયોગી આઈટી એન્ડ ઈ-મેન્યુફેકચરિંગ અને સેવા ઉદ્યોગના વિકાસ પર ખાસ ભાર આપીને નિયામક નીતિ અને સંસ્થાનિક માળખા માટે સર્વાધિક ઉપયોગી પદ્ધતિઓને પરસ્પર વહેંચવાની પ્રક્રિયા હાથ ધરાઈ છે. બન્ને દેશો આંતરરાષ્ટ્રીય કાર્યક્રમોનું આયોજન થાય છે અને એક્સપર્ટ્સ વચ્ચે જ્ઞાનનું આદાન-પ્રદાન થઈ રહ્યું છે.